KOMISIJOS SPRENDIMAS
2007 m. kovo 6 d.
iš dalies keičiantis Sprendimo 2006/679/EB dėl transeuropinės paprastųjų geležinkelių sistemos kontrolės, valdymo ir signalizacijos posistemio techninių sąveikos specifikacijų A priedą ir Sprendimo 2006/860/EB dėl transeuropinės greitųjų geležinkelių sistemos kontrolės, valdymo ir signalizacijos posistemio techninių sąveikos specifikacijų A priedą
(pranešta dokumentu Nr. C(2007) 675)
(Tekstas svarbus EEE)
(2007/153/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. liepos 23 d. Tarybos direktyvą 96/48/EB dėl transeuropinės geležinkelių sistemos sąveikos (1), ypač jos 6 straipsnio 1 dalį,
atsižvelgdama į 2001 m. kovo 19 d. Europos Parlamento ir Tarybos direktyvą 2001/16/EB dėl transeuropinės paprastųjų geležinkelių sistemos sąveikos (2), ypač jos 6 straipsnio 1 dalį,
kadangi:
(1)
Komisijos sprendime 2006/679/EB (3) nustatyta pirmoji Europos paprastųjų geležinkelių sistemos kontrolės, valdymo ir signalizavimo posistemiui taikoma techninės sąveikos specifikacija (TSS).
(2)
Komisijos sprendime 2002/731/EB (4) nustatyta pirmoji Europos greitųjų geležinkelių sistemos kontrolės, valdymo ir signalizavimo posistemiui taikoma techninės sąveikos specifikacija (TSS); ji buvo panaikinta ir pakeista Sprendimu 2006/860/EB.
(3)
Atsižvelgiant į techninę pažangą būtina atnaujinti Sprendimų 2006/679/EB ir 2006/860/EB A priede nustatytų privalomų specifikacijų rinkinį, visų pirma siekiant atsižvelgti į Europos geležinkelių agentūros darbo grupių susitarimą dėl sistemos reikalavimų specifikacijų 2.3.0 versijos. Ši versija turėtų būti taikoma greitųjų ir paprastųjų geležinkelių sistemoms.
(4)
Pagal Direktyvos 96/48/EB 6 straipsnio 2 dalį ir Direktyvos 2001/16/EB 6 straipsnio 2 dalį Europos geležinkelių agentūra yra atsakinga už TSS svarstymo parengimą, atnaujinimą ir atitinkamų rekomendacijų teikimą 21 straipsnyje nurodytam komitetui, siekiant atsižvelgti į technologijos ar socialinių reikalavimų raidą.
(5)
Pagal Europos Parlamento ir Tarybos reglamento (EB) Nr. 881/2004 (5) 12 straipsnio b punktą Europos geležinkelių agentūra užtikrina, kad TSS atitiktų techninę pažangą, rinkos tendencijas bei socialinius reikalavimus, ir siūlo Komisijai, jos manymu, būtinas TSS pataisas.
(6)
2006 m. spalio 24 d. Europos geležinkelių agentūra priėmė rekomendaciją dėl paprastųjų ir greitųjų geležinkelių sistemų TSS nustatytų privalomų specifikacijų sąrašo.
(7)
Šiame sprendime numatytos priemonės atitinka Direktyvos 96/48/EB 21 straipsniu įsteigto Komiteto nuomonę,
PRIĖMĖ ŠĮ SPRENDIMĄ:
1 straipsnis
Prie Sprendimo 2006/679/EB dėl transeuropinės paprastųjų geležinkelių sistemos kontrolės, valdymo ir signalizacijos posistemio pridėtos TSS A priede nustatytas privalomų specifikacijų sąrašas keičiamas prie šio sprendimo pridedamu privalomų specifikacijų sąrašu.
2 straipsnis
Prie Sprendimo 2006/860/EB dėl transeuropinės greitųjų geležinkelių sistemos kontrolės, valdymo ir signalizacijos posistemio techninių sąveikos specifikacijų pridėtos TSS A priede nustatytas privalomų specifikacijų sąrašas keičiamas prie šio sprendimo pridedamu privalomų specifikacijų sąrašu.
3 straipsnis
Šis sprendimas pradedamas taikyti nuo jo paskelbimo dienos.
4 straipsnis
Šis sprendimas skirtas valstybėms narėms.
Priimta Briuselyje, 2007 m. kovo 6 d.